Kamtsjatka-krai

**Kamtsjatka-krai** (Russies: Камчатский край, *Kamtsjatski krai*) is ’n deelgebied van Rusland wat op 1 Julie 2007 ná ’n referendum gevorm is deur die samesmelting van Kamtsjatka-oblast en Korjak- Outonome Okroeg. Dit lê in die Verre-Oosterse Federale Distrik en die hoofstad is Petropawlofsk-Kamtsjatski. Dié stad is die tuiste van meer as die helfte van die krai se bevolking van 322&nbsp;079 (2010).

Die naam Kamtsjatka word ook gebruik vir die skiereiland waarop die krai geleë is.

## Geografie
Kamtsjatka-krai beslaan die Kamtsjatka-skiereiland, die aangrensende deel van die vasteland, die Karaginski-eiland en die Kommandeureilande. Dit word in die ooste begrens deur die Beringsee van die Stille Oseaan (’n kuslyn van meer as 2&nbsp;000&nbsp;km) en in die weste deur die See van Ochotsk (ook ’n kuslyn van sowat 2&nbsp;000&nbsp;km).

Bergreekse sluit in die Sredinni (sowat 900&nbsp;km lank), Oosreeks (sowat 600&nbsp;km lank), Wetweiski, Penzjinski, Pahatsjinski en Oljoetorski. 

Skiereilande sluit in (kloksgewys van noordwes): Gawena, Ilpinski, Ozernoi, Kamtsjatska, Sjipoenski en Jelistratowa.

Eilande is (kloksgewys van noordwes): Werchotoerof, Karaginski, Kommandeureilande, Ptitsji, Konoes, Zoebtsjati, Rowni, Dobrzjanskowo, Ftoroi, Kraini en Treti. Al is die Koerile so na aan die krai, is hulle nie deel daarvan nie; hulle val onder Sachalin-oblast.

Kamtsjatka val in ’n sone van vulkane – daar is sowat 300 groot en mediumgroot vulkane, waarvan 29 aktief is. Kloetsjefskaja is die grootste vulkaan in Eurasië; dit is 4&nbsp;750&nbsp;m hoog. 

Al lê Kamtsjatka op dieselfde breedtegraad as Skotland, is die klimaat hoofsaaklik subarkties – dit is meer kontinentaal in die binneland en meer maritiem aan die kus, met moesonwinde.

### Natuur
thumb|220px|links|Kronotskoje-meer.
[thumb|220px|links|Kambalni-[stratovulkaan.]]
thumb|220px|Korjakski-vulkaan.
[thumb|220px|Die Korjakski-vulkaan toring bo [Petropawlofsk-Kamtsjatski uit.]]

Die grootste deel van die skiereiland is bedek met goudberke, terwyl witelse en Siberiese dwergdennebome algemeen op groter hoogtes aangetref word. In sentrale gebiede, veral in die Kamtsjatkariviervallei, kom woude van lorke en sparre algemeen voor. Op vloedvlaktes groei woude van geurige populiere, else, Chosenia en Sachalin-wilgers. Daaronder word plante soos meidoring, kersiebome, Kamtsjatka-vlierbessies, Kamtsjatka-kanferfoelie, vleirosies en baie ander spesies aangetref.

Meer as 14,5% van die Kamtsjatka-streek word beskerm. Daar is onder meer ses bewaringsgebiede van federale belang, vier natuurparke van streeksbelang, 22 reservate en 116 natuurmonumente.

Die Kronotski-natuurreservaat is ’n natuurgebied aan die kus van die Kamtsjatka-skiereiland wat gereserveer word vir die studie van natuurwetenskap in die afgeleë Russiese Verre Ooste. Dit is in 1934 geskep en beslaan tans ’n oppervlakte van 10&nbsp;990&nbsp;km2.

Die reservaat is hoofsaaklik toeganklik vir wetenskaplikes, maar toeriste kan ook op helikoptervlugte gaan.

## Demografie 
### Etniese samestelling
Volgens die 2010-sensus

## Ekonomie 
Grondstowwe sluit in steenkool, goud en aardgas. Die meeste mense woon in die hoofstad en werk hoofsaaklik in die vissery-, houtkap- en toerismebedryf asook vir die weermag. Daar is nog ’n groot militêre aanwesigheid op die skiereiland.

## Verwysings 
## Skakels